Nevėža (Virinta)

Nevėža – upė Anykščių rajone, Virintos dešinysis intakas Šventosios upės baseine. Ilgis – 12 km, baseino plotas – 31 km²,Vandens telkiniai. Nevėža Suteka su Virinta 9,9 km nuo jos žiočių, prie Kurklių miestelio.

Nevėža prasideda Nevėžos ežere, pietinėje pakrantėje. Teka natūralia vingiuota vaga, pietvakarių kryptimi. Upėje yra rėvų, užvartų, užtvankų. Aukštupyje suformuoti Gabrėlų ir Užunevėžio tvenkiniai (yra Gabrėlų HE, buvusio malūno užtvanka). Daugumoje ji teka laukais, todėl pakrantėse reti medžiai ar krūmai, retkarčiais miškeliai, kitur plyti pievos.

Gyvenvietės prie Nevėžos: Gabrėlai, Užunvėžiai, Kurkliai II, Kurkliai. Hidrologinis kodas – 12210773,LR upių klasifikatorius

Upėvardis Nevė́ža (1784 m. – Niewiaza) kildinamas nuo „ne-vėžys“, t. y. „upė be vėžių“. Kitas aiškinimas – nuo žodžio „nevežti“, kadangi upės tėkmė yra lėta („nevaži“, balt.*nevēźā-).Mažiulis PKEŽ III 164–166

 Šaltiniai 

Kategorija:Anykščių rajono upės